
Nr. 2761/ 02.06.2020

REFERAT DE APROBARE

la PROIECTUL DE HOTĂRÂRE pentru aprobarea majorării impozitului pe clădirile/terenurile neîngrijite şi a Regulamentului privind stabilirea condiţiilor de majorare a impozitului pe clădirile şi terenurile neîngrijite din comuna Târguşor, judeţul Constanţa



	Având în vedere cadrul legal reprezentat de Legea nr.227/2015, privind Codul Fiscal şi a Hotătârii Guvernului României nr.1/2016 privind Normele metodologice de aplicare a Legii nr.227/2016, care dă posibilitatea autorităţilor locale să ia măsuri în vederea majorării impozitului pe clădirile şi terenurile intravilane sau extravilane neîngrijite, necultivate, lăsate în paragină, am iniţiat acest proiect de hotărâre cu scopul de a impulsiona proprietarii acestor imobile să intervină în renovarea şi îngrijirea acestora.
Proprietarii clădirilor, persoane fizice sau juridice, sunt obligaţi, conform reglementărilor legale în vigoare, să asigure starea tehnică corespunzătoare a acestora, prin efectuarea lucrărilor de consolidare, restaurare, reparaţii curente şi de întreţinere.
Proprietarii terenurilor din intravilan, persoane fizice sau juridice, sunt obligaţi, conform reglementărilor legale în vigoare, să întreţină aceste terenuri, să efectueze lucrări specifice pentru îndepărtarea vegetaţiei necultivate şi să nu permită depozitarea deşeurilor.
Proprietarii terenurilor agricole, persoane fizice sau juridice, sunt obligaţi, conform reglementărilor legale în vigoare, să asigure cultivarea acestora precum şi protecţia solului.
	Conform prevederilor legale solicit aprobarea Regulamentului privind stabilirea condiţiilor de majorare a impozitului pe clădirile şi terenurile neîngrijite sau necultivate din comuna Târguşor, judeţul Constanţa, având în vedere că imobilele aflate în intravilan deteriorează imaginea comunei, iar terenurile agricole necultivate, sunt un pericol de dezvoltare a buruienilor şi pentru terenurile agricole învecinate acestora.
Având în vedere cele menționate, supun analizei și propun aprobării proiectul de hotărâre în forma prezentată.



Inițiator,
P R I M A R,
Viorel PETRE

